చెన్నై, మే 5(ఆంధ్రజ్యోతి): పెద్దనోట్ల రద్దు సమయంలో నల్లకుబేరుడు శేఖర్రెడ్డి, ఆయన అనుచరుల నుంచి స్వాధీనం చేసుకున్న రూ.33.74 కోట్ల నగదును జప్తు చేసినట్లు ఎన్ఫోర్స్మెంట్ డైరెక్టరేట్(ఈడీ) డిప్యూటీ డైరెక్టర్ కేఎస్వీవీ ప్రసాద్ ప్రకటించారు. గత నవంబర్లో కేంద్ర ప్రభుత్వం 500, 1000 రూపాయల నోట్లను రద్దు చేయ గా.. ఆ సమయంలో శేఖర్రెడ్డి నివాసాలు, కార్యాలయాల్లో తనిఖీ చేసిన ఐటీ అధికారులు రూ.147 కోట్ల నగదు, 178 కిలోల బంగారం స్వాధీనం చేసుకున్న విషయం తెలిసిందే. వీటిలో రూ.34 కోట్లకు పైగా కొత్త రెండు వేల రూపాయల నోట్లు కూడా ఉన్నాయి. చట్టవ్యతిరేకంగా కొత్త కరెన్సీని దాచి ఉంచాడనే నేరారోపణలపై శేఖర్రెడ్డి, ఆయన అనుచరులపై కేసులు నమోదయ్యాయి. కాగా, ఆ కేసు దర్యాప్తు చేపట్టిన సీబీఐ శేఖర్రెడ్డిని అరెస్టు చేయగా, బెయిలుపై విడుదలైన ఆయనను ఈడీ అధికారులు విచారించి ఆయనతోపాటు అనుచరుడు శ్రీనివాసులురెడ్డిని అరెస్టు చేశారు. శేఖర్రెడ్డి, ఆయన అనుచరుల నుండి స్వాధీనం చేసుకున్న రూ.33.74 కోట్ల నగదు అక్రమపద్ధతిలో సేకరించినవేనని నిర్ధారణ అవటంతో చట్ట వ్యతిరేక నగదు మార్పిడి చట్టం ప్రకారం ఆ నగదును జప్తు చేసుకున్నామని ఈడీ డిప్యూటీ డైరెక్టర్ ప్రసాద్ తెలిపారు.
chennai, mee 5(aandhrajyoti): peddanotla raddu samayamlo nallakuberudu sekharreddy, aayana anucharula nunchi swaadheenam chesukunna roo.33.74 kotla nagadunu japtu chesinatlu enforsment directorate(eedee) deputy director ksvv prasad prakatinchaaru. gatha navambarlo kendra prabhutvam 500, 1000 roopaayala notlanu raddu cheya gaa.. aa samayamlo sekharreddy nivaasaalu, kaaryaalayaallo tanikhee chesina it adhikaarulu roo.147 kotla nagadu, 178 kilola bangaram swaadheenam chesukunna vishayam telisinde. veetilo roo.34 kotlaku paiga kotta rendu vela roopaayala notlu kuudaa unnaayi. chattavyatirekamgaa kotta karenseeni daachi unchaadane neraropanalapai sekharreddy, aayana anucharulapai kesulu namodayyayi. kaga, aa kesu daryaaptu chepattina cbi sekharreddini arestu cheyagaa, beyilupai vidudalaina aayananu eedee adhikaarulu vichaarinchi aayanathopaatu anucharudu srinivasulureddani arestu chesaru. sekharreddy, aayana anucharula nundi swaadheenam chesukunna roo.33.74 kotla nagadu akramapaddhatilo sekarinchinavenani nirdhaarana avatamtho chatta vyatireka nagadu marpidy chattam prakaaram aa nagadunu japtu chesukunnamani eedee deputy director prasad telipaaru.